section_heading: Charlotte/New Orleans Hornets
paragraph_text: Izabran je kao treći izbor NBA drafta 1999. od strane Charlotte Hornetsa. U svom debiju protiv Orlando Magica, Davis je postigao 9 poena, 5 skokova, 2 asistencije i 1 ukradenu loptu te pomogao svojoj momčadi da dođe do pobjede rezultatom 100:86. U rookie sezoni Davis je bio tek treći razigravač momčadi dok je u drugoj sezoni startao u sve 82 utakmice i prosječno postizao 13.8 poena, 5 skokova, 7.3 asistencija i 2.1 ukradene lopte. Odveo je Hornetse do drugog kruga doigravanja gdje su izgubili od Milwaukee Bucksa u sedam utakmica. U sezoni 2001./02. Davis je startao u sve 82 utakmice i prosječno postizao 18 poena i 8.5 asistencija te je kao zamjena za ozlijeđenog Vincea Cartera ostvario nastup na All-Star utakmici. U ljeto 2002. godine Hornetsi su preselili iz grada Charlottea u New Orleans. Davis je ponovno odveo Hornetse do doigravanja, ali su u iduće dvije sezone oba puta ispali već u prvom krugu. Tijekom boravka u New Orleansu ozljede ga nisu zaobilazile te je s njima imao dosta problema.